钦定古今图书集成/明伦汇编/宫闱典/第101卷 > 封拜
## 钦定古今图书集成/明伦汇编/宫闱典/第101卷 > 封拜

夫正位居体，《周官》贵内治之教；绥族展亲，《良史》称外
助之义。三代已降，后妃之家，或藉长乐之亲，或因椒
房之宠，重侯累爵，席宠连封，或一门三主，或同族五
侯，分食名城，预闻邦政。车服之制，名器之重，寖或逾
焉？西京吕王之势，东都梁窦之权，不反三隅，同归一
贯，俾上微不当之讥，下免无功之诮，惟明圣能焉。